Kenny Kivikas

Kenny Kivikas (sündinud 24. märtsil 1991) on eesti orienteeruja ja kergejõustiklane.

Haridus
Ta on lõpetanud 2010. aastal Tartu Tamme Gümnaasiumi ning 2013. aastal Tartu Ülikooli kehalise kasvatuse ja spordi erialal. 2015. aastal kaitses Tartu Ülikooli Pärnu Kolledžis teenuste disaini ja juhtimise erialal magistritöö "Rahvaspordiürituste atraktiivsust kujundavad tegurid Eestis" (juhendaja Eneli Kindsiko) ja sai ärijuhtimise magistri kraadi.Kenny Kivikas. Rahvaspordiürituste atraktiivsust kujundavad tegurid Eestis. Magistritöö. Tartu Ülikooli Pärnu Kolledž. Pärnu 2105

Sporditulemused
Aastatel 2006–2009 on ta võitnud orienteerumisjooksu Euroopa noorte meistrivõistlustel teatevõistluses Eesti meeskonna koosseisus kuld-, hõbe- ja kaks pronksmedalit.

Aastatel 2009–2022 võitnud orienteerumisjooksu Eesti meistrivõistlustel viis kuld-, viis hõbe- ja kuus pronksmedalit. Eesti meister sprindis 2012., 2013., 2017. ja 2020. aastal. Eesti meister lühirajal 2022. aastal.

Aastatel 2013–2022 osalenud orienteerumise maailmameistrivõistlustel, parimad tulemused 4. koht teatejooksus, 16. koht tavarajal ja 19. koht sprindis 2017. aastal ning 9. koht segateatesprindis 2016. aastal. 

2016. aasta orienteerumise Euroopa meistrivõistlustel sai ta sprindidistantsil 18. koha ja segateatesprindis koos Annika Rihma, Raido Mitti ja Evely Kaasikuga 8. koha.

2016. aastal võitis orienteerumisjooksu Balti meistrivõistlustel tavarajal kuldmedali.

2013., 2017. ja 2018. aastal kuulus jüriööjooksu võitnud OK Ilvese võistkonda.

Aastatel 2010–2016 on ta kuulunud Eesti meistrivõistlustel ekidenis Tartu Ülikooli Akadeemilise Spordiklubi meeskonda, mis on võitnud viis kuld-, ühe hõbe- ja ühe pronksmedali. Lisaks võitnud Tartu Ülikooli Akadeemilise Spordiklubi meeskonnas Eesti kergejõustiku meistrivõistlustel 4x1500 meetri teatejooksus 2013. aastal kuld- ja 2016. aastal hõbemedali.

2018. aastal kuulus Soomes Jukola teatejooksu võitnud Soome klubi Koovee meeskonda.

2018. aasta suvel kuulus kultuuriprogrammi Eesti Vabariik 100 ürituste raames korraldatud ja Guinnessi rekordina kinnitatud 100 x 10 km teatejooksu võitnud võistkonda.Guinness World Records. Fastest relay 100 x 10 kilometresRekord on ametlik! EV100 Guinnessi rekordi jooksu tulemus sai ametliku kinnituse. Delfi Sport, 21.01.2019

Isiklikku
Tema ema ja ühtlasi treener on orienteeruja Elo Saue. Tema vanaisa on Arvo Kivikas.Hiiumaa spordiblogi. Orienteerumine

Tunnustus
2006 Tartu parim noorsportlane
2022 Eesti parim mees orienteerumisjooksus

Viited

Välislingid
Spordielamused. Kenny Kivikas
World of O. Athlete profile: Kenny Kivikas

Kategooria:Eesti orienteerujad
Kategooria:Eesti kergejõustiklased
Kategooria:Tartu Ülikooli kehakultuuriteaduskonna vilistlased‎
Kategooria:Sündinud 1991